Blake Griffin
Bleikas Ostinas Grifinas (angl. Blake Austin Griffin, g. 1989 m. kovo 16 d.) – buvęs JAV krepšininkas. Dvejus studijų metus žaidė už savo gimtos valstijos Oklahomos koledžo komandą (NCAA). Nors 2009 m. NBA naujokų biržoje buvo pakviestas pirmuoju šaukimu, tačiau praleido 2009/2010 metų sezoną dėl traumos ir debiutavo NBA 2010/2011 metų sezone. 2016 m. sausio mėnesį įvykus konfliktui Toronto restorane, trenkė vienam iš komandos personalo darbuotojų ir susilaužė ranką. 2024 m. balandžio 16 d. Grifinas paskelbė apie pasitraukimą iš profesionalaus krepšinio.